Diari Oficial de la Generalitat Valenciana


Sumari del DOGV 6506, del 20-04-2011 (2011/4570)

ORDRE 11/2011, de 13 d'abril, de la Conselleria d'Economia, Hisenda i Ocupació, per la qual es modifica l'annex II de l'Ordre de 27 d'octubre de 2009, que aprova les bases que regulen les ajudes prèvies a la jubilació de treballadors i treballadores residents a la Comunitat Valenciana, i les convoca per a l'exercici de 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4570


Data del document
:   13-04-2011

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 11/2011, de 13 d'abril, de la Conselleria d'Economia, Hisenda i Ocupació, per la qual es modifica l'annex II de l'Ordre de 27 d'octubre de 2009, que aprova les bases que regulen les ajudes prèvies a la jubilació de treballadors i treballadores residents a la Comunitat Valenciana, i les convoca per a l'exercici de 2011. [2011/4570]  
L'Ordre de 27 d'octubre de 2009 (DOCV de 2 de novembre), de la Conselleria d'Economia, Hisenda i Ocupació, va aprovar les bases que regulen les ajudes prèvies a la jubilació de treballadors i treballadores residents a la Comunitat Valenciana.  
El títol II de les bases regula les ajudes destinades a subvencionar els costos de la subscripció de convenis especials de cotització a la Seguretat Social, sent els beneficiaris els treballadors que van extingir la seua relació laboral en virtut dels expedients de regulació d'ocupació que es consignen en l'annex incorporat a les bases. Raons d'índole social aconsellen introduir determinades modificacions en este annex per a acomodar-lo a les circumstàncies actuals.  
D'altra banda, la base vint-i-cinquena establix que anualment, a partir de l'any de publicació de les bases, i mentre romanguen en vigor s'actualitzaran els imports de les ajudes d'acord amb les variacions de l'IPC de l'any anterior al de la convocatòria. L'increment experimentat l'any 2010 ha sigut del 4,2 per cent.  
En compliment del que disposen les bases s'ha de fixar el termini de presentació de sol·licituds en l'ordre de convocatòria de les ajudes i donar publicitat als crèdits consignats en les lleis de pressupostos que han de finançar la seua concessió. En l'annex de transferències corrents de la Llei 17/2010, de 30 de desembre de pressupostos de la Generalitat per a l'exercici econòmic 2011, figura la línia pressupostària T0211.000, amb una dotació econòmica de 2.875.200 euros, dels quals 875.200 euros corresponen a fons procedents del Ministeri de Treball i Immigració i 2.000.000 d'euros a fons propis de la Generalitat.  
  
Encara que la competència per a convocar les ajudes, publicar la dotació que ha de finançar la seua concessió i fixar l'actualització dels imports d'aquelles està delegada en el director general de Treball, Cooperativisme i Economia Social, raons d'economia procedimental aconsellen que en este cas la dita competència s'advoque sense perjuí del que disposen les bases divuitena i vint-i-cinquena.   
Cal advertir que al tractar-se d'ajudes destinades a prejubilacions de persones físiques, treballadors afectats per expedients de regulació d'ocupació, que no exercixen activitats econòmiques ni professionals, no complixen amb el requisit d'avantatge econòmic ni amb el falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 107 del Tractat de Funcionament de la Unió Europea, i per tant no és obligatòria la notificació a la Comissió Europea.  
  
Per això, fent ús de les facultats atribuïdes per l'article 28 de la Llei 5/1983, de 30 de desembre, del Consell, l'article 47 del text refós de la Llei d'Hisenda Pública de la Generalitat Valenciana i el Decret 8/2004 de 3 de setembre, del president de la Generalitat Valenciana, pel qual s'assignen a la Presidència i a les conselleries determinades competències,  
  
  
ORDENE  
  
Article únic  
Es modifica l'annex II de l'Ordre de 27 d'octubre de 2009 (DOCV de 2 de novembre), de la Conselleria d'Economia, Hisenda i Ocupació, que aprova les bases que regulen les ajudes prèvies a la jubilació de treballadors i treballadores residents a la Comunitat Valenciana. El seu tenor literal és el que consta en el document annex a la present ordre.  
  
  
  
DISPOSICIONS ADDICIONALS  
  
Primera. Convocatòria  
Excepcionalment, sense perjuí del que disposa la base divuitena, i atenent criteris d'eficàcia i economia procedimental es convoquen per a l'exercici econòmic 2011 les ajudes prèvies a la jubilació de treballadors i treballadores residents a la Comunitat Valenciana establides per l'Ordre de 27 d'octubre de 2009 (DOCV de 2 de novembre).  
  
  
Segona. Termini de presentació  
Les sol·licituds es podran presentar des de l'endemà a la publicació de la present ordre en el DOCV i fins al 30 de setembre de 2011.  
  
  
Tercera. Dotació  
De conformitat amb el que establix el detall de transferències i subvencions de la Llei 17/2010 de 30 de desembre, de Pressupostos de la Generalitat per a l'exercici 2011, la Conselleria d'Economia, Hisenda i Ocupació finançarà les ajudes a càrrec del programa 315.10, Condicions de Treball, Cooperativisme i Economia Social, línia pressupostària T0211.000 amb 2.573.040,81 euros, segons el detall següent:   
  
- 875.200 euros són fons procedents del Ministeri de Treball i Immigració.   
- 1.674.038,80 euros són fons propis de la Generalitat resultants de la minoració produïda en la dotació inicial (2.000.000 euros) per a atendre obligacions degudament contretes en l'exercici de 2010 i per reajustaments pressupostaris.  
Estos imports es podran incrementar, si és el cas, a través de l'assignació de majors transferències de fons finalistes i/o per mitjà de modificacions pressupostàries.  
  
Quarta. Actualització dels imports de les ajudes.  
Les ajudes previstes en els títols II i III, s'incrementen en un 4,2 per cent respecte de les quanties fixades per a l'exercici de 2010, i els seus imports són els que a continuació s'indiquen:  
  
  
  
  
  
DISPOSICIONS FINALS  
  
Primera  
Es faculta el director general de Treball, Cooperativisme i Economia Social per a dictar les instruccions i adoptar les mesures que considere oportunes per al desplegament i l'aplicació del que disposa la present ordre.  
  
Segona  
Contra el que disposa la present resolució, que posa fi a la via administrativa, es podrà interposar recurs potestatiu de reposició davant de l'òrgan que l'ha dictat, en el termini d'un mes des de la seua publicació en el DOCV o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció contenciosa administrativa.  
  
  
  
  
Annex II  
  
Expedients de regulació d'ocupació a què fa referència la base novena  
  
Número expedient de  
regulació d'ocupació Data resolució Autoritat laboral / Jutjat Mercantil  
   
10/90 06/90 Director general de Treball  
26/92 04/92 Director general de Treball  
125/93 i 144/93 02/07/93 Director general de Treball. (Ministeri Treball i Seguretat Social)  
16/96 30/07/96 Director provincial de Treball i Afers Socials d'Alacant  
227/96 30/12/96 Director territorial de Treball i Afers Socials de València  
7/97, 8/97 i 9/97 27/06/97 Director general de Treball i Seguretat Laboral  
141/05 18/06/07 Jutjat Mercantil núm. 1 de València (Proc. Concursal núm. 141/05)  
342/05 26/12/05 Jutjat Mercantil núm. 1 de València (Proc. Concursal núm. 342/05)  
13/08 14/07/08 Director general de Treball, Cooperativisme i Economia Social  
  
  
  
\* \* \* \* \*  
  
  
Anexo II  
  
Expedientes de regulación de empleo a que hace referencia la base novena  
  
Número de expediente  
Regulación de empleo Fecha resolución Autoridad laboral / Juzgado de lo Mercantil  
   
10/90 06/90 Director general de Trabajo  
26/92 04/92 Director general de Trabajo  
125/93 y 144/93 02/07/93 Director general de Trabajo. (Ministerio Trabajo y Seguridad Social)  
16/96 30/07/96 Director provincial de Trabajo y Asuntos Sociales de Alicante  
227/96 30/12/96 Director territorial de Trabajo y Asuntos Sociales de Valencia  
7/97, 8/97 y 9/97 27/06/97 Director general de Trabajo y Seguridad Laboral  
141/05 18/06/07 Juzgado de lo Mercantil nº 1 de Valencia. (Proc. Concursal nº 141/05)  
342/05 26/12/05 Juzgado de lo Mercantil nº 1 de Valencia. (Proc. Concursal nº 342/05)  
13/08 14/07/08 Director general de Trabajo, Cooperativismo y Economía Social  
Tercera  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 13 d'abril de 2011  
  
El vicepresident segon i conseller d'Economia, Hisenda i Ocupació,  
GERARDO CAMPS DEVESA